HU Az Európai Unió Hivatalos Lapja L 233/11

A BIZOTTSÁG 834/2013/EU RENDELETE

(2013. augusztus 30.)

a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén az acekinocil, a bixafen, a diazinon, a difenokonazol, az etoxazol, a fenhexamid, a fludioxonil, az isopirazam, a lambda-cihalotrin, a profenofosz és a protiokonazol megengedett szermaradék-határértékei tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,

mivel:

(1) A diazinon, az etoxazol, a fenhexamid, a lambda-cihalotrin és a profenofosz tekintetében a 396/2005/EK rendelet II. melléklete és III. mellékletének B. része megállapította a megengedett szermaradék-határértékeket (a továbbiakban: MRL-ek). Az acekinocil, a bixafen, a difenokonazol, a fludioxonil, az isopirazam, a proszulfokarb és a protiokonazol tekintetében a 396/2005/EK rendelet III. mellékletének A része határozta meg az MRL-eket.

(2) Egy, az acekinocil hatóanyagot tartalmazó növényvédő szer uborkán, dinnyén és tökön való alkalmazásának engedélyezésére irányuló eljárás keretében – a 396/2005/EK rendelet 6. cikke (1) bekezdésének megfelelően – kérelmet nyújtottak be a Bizottsághoz az érvényben lévő MRL-ek módosítása céljából.

(3) A bixafen esetében repcemagra, lenmagra, mákra és mustármagra vonatkozóan nyújtottak be ilyen kérelmet. A difenokonazol esetében a birsalmán, céklán, sárgarépán, tormán, csicsókán, paszternákon, petrezslyemgyökéren, retken, feketegyökéren, hagymaféléken, (nem ehető héjú) kabakosokon, cikóriasalátán, articsókán, rizsen és cikóriagyökéren történő alkalmazás engedélyezését kérelmezték. Az etoxazol esetében a cseresznyén, szilván és banánon történő alkalmazás engedélyezését kérelmezték. A fenhexamid esetében a ribiszkére és a (hüvelyes) babra vonatkozóan nyújtottak be ilyen kérelmet. A fludioxonil esetében a (nem ehető héjú) kabakosokra és a retekre vonatkozóan nyújtottak be ilyen kérelmet. A izopirazam esetében az almatermésűekre, kajszibarackra, őszibarackra, lenmagra, mákra, repcemagra és mustármagra vonatkozóan nyújtottak be ilyen kérelmet. A lambda-cihalotrin esetében az azarolon (mediterrán naspolya/galagonya) és a datolyaszilván történő alkalmazás engedélyezését kérelmezték. A proszulfokarb esetében az édesköményre vonatkozóan nyújtottak be ilyen kérelmet. A protiokonazol esetében repcemagra, lenmagra, mákra és mustármagra vonatkozóan nyújtottak be ilyen kérelmet.

(4) A 396/2005/EK rendelet 6. cikke (2) és (4) bekezdésének megfelelően kérelmet nyújtottak be a difenokonazolnak a papayán történő alkalmazására vonatkozóan. A kérelmező állítása szerint a difenokonazolnak Brazíliában a papayára vonatkozóan engedélyezett alkalmazása a 396/2005/EK rendeletben engedélyezett MRL-nél magasabb szermaradék-értékeket eredményez, ezért magasabb MRL-t kell megállapítani annak érdekében, hogy a papaya behozatalát ne gátolják kereskedelmi akadályok.

(5) A 396/2005/EK rendelet 8. cikkének megfelelően az érintett tagállamok értékelték az említett kérelmeket, és az értékelő jelentéseket megküldték a Bizottságnak.

(6) Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különös tekintettel a fogyasztókat és adott esetben az állatokat érintő kockázatokra, és indokolással ellátott véleményt adott ki a javasolt MRL-ekről (2). Ezeket a véleményeket továbbította a Bizottságnak és a tagállamoknak, valamint hozzáférhetővé tette a nyilvánosság számára.

(7) A Hatóság indokolással ellátott véleményeiben arra a következtetésre jutott, hogy az acekinocil dinnyén és tökön, az izopirazam kajszibarackon, és a proszulfokarb édesköményen történő alkalmazása tekintetében a benyújtott adatok nem elegendőek új MRL-ek meghatározásához. Az acekinocil uborkán történő alkalmazását illetően a Hatóság arra a következtetésre jutott, hogy a benyújtott adatok nem elegendők Észak-Európában történő kültéri használatra vonatkozó új MRL meghatározásához.

(8) A többi kérelmet illetően a Hatóság arra a következtetésre jutott, hogy az adatokra vonatkozó valamennyi követelmény teljesült, és a kérelmezők által kért MRL-módosítások 27 specifikus európai fogyasztói csoport fogyasztói expozíciójának vizsgálata alapján a fogyasztók biztonsága szempontjából elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett hatóanyagokat esetlegesen tartalmazó élelmiszerek fogyasztásából következő, egész életen át tartó expozíció, sem az adott termények és termékek túlzott fogyasztása miatti rövid távú expozíció esetén nem merült fel a megengedhető napi bevitel (ADI) vagy az akut referenciadózis (ARfD) túllépésének kockázata.

(9) 2012. július 7-én a Codex Alimentarius Bizottság (CAC) (3) CXL-t (Codex maximum residue limit) fogadott el a csilipaprikában előforduló profenofosz tekintetében. Ez a CXL az Európai Unió fogyasztóira nézve biztonságos, ezért a 396/2005/EK rendeletbe kell foglalni MRL-ként (4).

(10) A Hatóság indokolással ellátott véleményei alapján és a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikke (2) bekezdésében megfogalmazott megfelelő követelményeknek.

(11) A diazinon tekintetében a 396/2005/EK rendelet az MRL-t az ananászra 0,3 mg/kg-ban határozta meg, amelyet a 2012. szeptember 21-i 899/2012/EU bizottsági rendelet (5) 0,1 mg/kg-ra csökkentett. A Bizottság arról értesült, hogy a diazinonra vonatkozó, a módosítása előtt 0,3 mg/kg-ban meghatározott MRL-t behozatal esetében megengedett határértékként alkalmazták. Mivel a fogyasztók magas szintű védelme továbbra is biztosított, a kereskedelmi akadályok elhárítása céljából helyénvaló az említett MRL-t 0,3 mg/kg-ban meghatározni. Mivel a 899/2012/EU rendelet 2013. április 26-ától alkalmazandó, célszerű az e rendelet által a diazinon tekintetében az ananászra meghatározott MRL-t ugyanettől az időponttól alkalmazni.

(12) A 396/2005/EK rendeletet ezért ennek megfelelően módosítani kell.

(13) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

A 0163080 kódszámú, ananászban előforduló diazinonra vonatkozó MRL tekintetében azonban 2013. április 26-tól alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2013. augusztus 30-án. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) Az EFSA tudományos jelentése elérhető az interneten: http://www.efsa.europa.eu:

Reasoned opinion on the modification of the existing MRLs for acequinocyl in cucumbers, melons and pumpkins (Indokolással ellátott vélemény az uborkában, dinnyében és tökben előforduló acekinocil tekintetében érvényben lévő MRL-ek módosításáról). EFSA Journal (2013); 11(3):3134 [23. o.]. doi:10.2903/j.efsa.2013.3134.

Reasoned opinion on the modification of the existing MRLs for bixafen in rape seed, linseed, poppy seed and mustard seed (Indokolással ellátott vélemény a repcemagban, a lenmagban, a mákban és a mustármagban előforduló bixafen tekintetében érvényben lévő MRL-ek módosításáról). EFSA Journal (2013); 11(2):3127 [28. o.]. doi:10.2903/j.efsa.2013.3127.

Reasoned opinion on the modification of the existing MRLs for difenoconazole in various crops (Indokolással ellátott vélemény a különféle terményekben előforduló difenokonazol tekintetében érvényben lévő MRL-ek módosításáról). EFSA Journal (2013); 11(3):3149 [37. o.]. doi:10.2903/j.efsa.2013.3149.

Reasoned opinion on the modification of MRLs for etoxazole in cherry, plum and banana (Indokolással ellátott vélemény a cseresznyében, szilvában és banánban előforduló etoxazol tekintetében érvényben lévő MRL-ek módosításáról). EFSA Journal (2012); 10(12):3006 [23. o.]. doi:10.2903/j.efsa.2012.3006.

Reasoned opinion on the modification of the existing MRLs for fenhexamid in currants and beans with pods (Indokolással ellátott vélemény a ribiszkében és a (hüvelyes) babban előforduló fenhexamid tekintetében érvényben lévő MRL-ek módosításáról). EFSA Journal (2013); 11(2):3110 [25. o.]. doi:10.2903/j.efsa.2013.3110.

Reasoned opinion on the modification of the existing MRLs for fludioxonil in (Indokolással ellátott vélemény a (nem ehető héjú) kabakosokban és a retekben előforduló fludioxonil tekintetében érvényben lévő MRL-ek módosításáról). EFSA Journal (2013); 11(2):3113 [25. o.]. doi:10.2903/j.efsa.2013.3113.

Reasoned opinion on the modification of the existing MRLs for isopyrazam in pome fruits, various stone fruits and oilseeds (Indokolással ellátott vélemény az almatermésűekben, különböző csonthéjasokban és olajos magvakban előforduló izopirazam tekintetében érvényben lévő MRL-ek módosításáról). EFSA Journal (2013); 11(4):3165 [34. o.]. doi:10.2903/j.efsa.2013.3165.

Reasoned opinion on the modification of the existing MRLs for lambda-cyhalothrin in azarole and persimmon (Indokolással ellátott vélemény az azarolban (mediterrán naspolya/galagonya) és a datolyaszilvában előforduló lambda-cihalotrin tekintetében érvényben lévő MRL-ek módosításáról). EFSA Journal (2013); 11(2):3117 [27. o.]. doi:10.2903/j.efsa.2013.3117.

Reasoned opinion on the modification of the existing MRL(s) for prosulfocarb in fennel (Indokolással ellátott vélemény az édesköményben előforduló proszulfokarb tekintetében érvényben lévő MRL-ek módosításáról). EFSA Journal 2013;11(3):3133 [27. o.]. doi:10.2903/j.efsa.2013.3133.

Reasoned opinion on the modification of the existing MRLs for prothioconazole in rape seed, linseed, poppy seed and mustard seed (Indokolással ellátott vélemény a repcemagban, a lenmagban, a mákban és a mustármagban előforduló protiokonazol tekintetében érvényben lévő MRL-ek módosításáról). EFSA Journal (2012); 10(11):2952 [35. o.]. doi:10.2903/j.efsa.2012.2952.

(3) A peszticid-szermaradékok Codex-bizottságának jelentései itt érhetők el:

http://www.codexalimentarius.org/download/report/777/REP12_PRe.pdf

Joint FAO/WHO food standards programme Codex Alimentarius Commission (A közös FAO/WHO élelmiszerszabvány-programmal foglalkozó Codex Alimentarius Bizottság). Harmincötödik ülés, II. és III. függelék. Olaszország, Róma, 2012. július 2-7.

(4) Tudományos alátámasztó munka a peszticid-szermaradékok Codex-bizottságának (CCPR) 44. ülésén képviselendő uniós álláspont előkészítéséhez. EFSA Journal (2012); 10(7):2859 [155. o.]. doi:10.2903/j.efsa.2012.2859.

(5) HL L 273., 2012.10.6., 1. o.